b'\n_START_ARTICLE_\nSchrobbel\xc3\xa8r\n_START_PARAGRAPH_\nSchrobbel\xc3\xa8r er en tilburgsk\xc2\xa0krydderbitter. Med 21,5\xc2\xa0% alkohol\xc2\xa0er alkoholstyrken en smule lavere end de fleste krydderbittere, og Schrobbel\xc3\xa8r er derfor forholdsvis s\xc3\xb8d. Drikken s\xc3\xa6lges i en stent\xc3\xb8jsflaske og drikkes afk\xc3\xb8let af er tilh\xc3\xb8rende glas, der er h\xc3\xb8jt og smalt og lidt st\xc3\xb8rre end et J\xc3\xa4germeisterglas._NEWLINE_Schrobbel\xc3\xa8r opstod i 1973, da den tilburgske iv\xc3\xa6rks\xc3\xa6tter og lik\xc3\xb8relsker Jan Wassing (1930-1981) begyndte at eksperimentere med en drink med lavere alkoholstyrke, der ville v\xc3\xa6re egnet for hans f\xc3\xb8lsomme mave. Resultatet viste sig en succes i hjemmebaren, som han kaldte "Bij de schrobbelaar" (Ved Schrobbelaren). Krydderbitteren bliver nu destilleret af Eindhovenske Schrobbeler BV (uden accent grave p\xc3\xa5 den sidste stavelse) p\xc3\xa5 Tilburg Industriomr\xc3\xa5de Vossenberg. Drikken er is\xc3\xa6r popul\xc3\xa6r til fastelavn.\n_START_SECTION_\nSchrobbelaar-erhvervet\n_START_PARAGRAPH_\nNavnet er afledt af et erhverv fra tekstilindustrien, schrobbelaar. Dette n\xc3\xa6sten glemte erhverv har en \xc3\xa5rhundredgammel historie og var med til at give Tilburg k\xc3\xa6lenavnet Wolstad\xc2\xa0(uldby): schrobbelaar-manden indf\xc3\xb8rte den nyligt farvede uld i schrobbem\xc3\xb8llen, hvor ulden med b\xc3\xb8rster blev skrubbet rent og rettet lidt ud, en proces, der svarer til\xc2\xa0spinding, som blev gjort inden farvningen. Efter skrubning gik fibrene til forspindingmaskine._NEWLINE_Schrobbelarerne var ufagl\xc3\xa6rte, lavtl\xc3\xb8nnede arbejdskraft. I den udstr\xc3\xa6kning, at erhvervet stadig eksisterer, er det en tilsynshavende stilling i den mekaniske forarbejdning af uld.'